text: চাঁদপুরে শ্রীরামকৃষ্ণ আশ্রমে সরস্বতী পূজায় ভক্তদের উপচে পড়া ভীড় | Priyo Chandpur
  Home / শীর্ষ / চাঁদপুরে শ্রীরামকৃষ্ণ আশ্রমে সরস্বতী পূজায় ভক্তদের উপচে পড়া ভীড়
  চাঁদপুরে শ্রীরামকৃষ্ণ আশ্রমে সরস্বতী পূজায় ভক্তদের উপচে পড়া ভীড়
  অমরেশ দত্ত জয় : চাঁদপুরে শ্রীশ্রীসরস্বতী পূজায় শ্রীরামকৃষ্ণ আশ্রম ও রামকৃষ্ণ মিশনে সনাতনধর্মালম্বী ভক্তবৃন্দের উপচে পড়া ভীড় লক্ষ্য করা গেছে।
  ৩০ জানুয়ারি বৃহস্পতিবার সকাল সাড়ে ১১ টায় পূজোর অঞ্জলি পর্বকালে এ ভীড় লক্ষ্য করা যায়।
  এ ব্যপারে এক সাক্ষাৎকারে আশ্রমের ট্রেজারার ব্রহ্মচারী শর্বচৈতন্য জানান, বিশুদ্ধ সিদ্ধান্ত পঞ্জিকা মতে(৩০ জানুয়ারি) এ আশ্রমে শ্রীশ্রী সরস্বতীপূজা অনুষ্ঠিত হয়।পূজা সকাল সাড়ে ৭ টায় শুরু হয় এবং পুষ্পাঞ্জলি শুরু হয় সকাল সাড়ে ১০ টায়।পরে আশ্রমে আগত ভক্তবৃন্দের মাঝে প্রসাদ বিতরণ করা হয়।
  তিনি আরো জানান, সন্ধ্যায় আরাত্রিক ও ভক্তিমূলক সঙ্গীতানুষ্ঠান হয়। আমরা প্রতিবছরই ভক্তবৃন্দের জন্য পূজোর আগেই আমাদের সকল প্রস্তুতি সমাপ্ত করে থাকি। পূজানুষ্ঠানে সনাতনধর্মালম্বী সকল ভক্তবৃন্দ সবান্ধবে উপস্থিত হওয়ায় আমরা কৃতজ্ঞতা জানাচ্ছি।
  এ ব্যপারে আশ্রমের অধ্যক্ষ স্বামী স্থিরাত্মানন্দ ও বিদ্যার্থিবৃন্দ বিনয়াবনত জানান,প্রতিমা,বেলপাতা,প্রসাদ আইটেম তৈরি সহ পূজার্চনার সকল প্রস্তুতি আগেই সম্পন্ন করেছিলাম। তাই সনাতনী ভাই-বোনদের পূজোর অঞ্জলী নিতে এসে উপচে পরা ভীড় দেখা গেলেও তাদের কোন সমস্যা হয়নি।